En a suya primera anyada de vida, o plantiamiento d'ista entidat estió o de fer actividatz internas que contribuyisen a fortalecer a comunidat d'aragonesofablants, mirando de que presonas no aragonesofablants intresaus en a luenga fesen parti también d'as mesmas. Asinas, l'ochetivo principal mientras os primers trangos d'o colectivo pasó por fer actividatz mensuals de diferents menas que permitesen a la chent aragonesofablant arroclar-se y fer servir a suya luenga, y en un segundo plano coordinar a resta d'autividaz feitas por parti d'atros particulars u colectivos ta que totz estasen enteraus y convidaus.